**OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA CENTAR ZA KULTURU VELA LUKA ZA 2025. GODINU**

Sukladno članku 81. Zakona o proračunu (NN broj 144/21), i čl. 30. Pravilnika o polugodišnjem i godišnjem izvještaju o izvršenju proračuna (NN broj 85/23) Polugodišnji i godišnji izvještaj o izvršenju financijskog plana proračunskog i izvanproračunskog korisnika sadrže **opći i posebni dio, obrazloženje i posebne izvještaje.**

1. **OPĆI DIO POLUGODIŠNJEG IZVJEŠTAJA**

Opći dio polugodišnjeg izvještaja o izvršenju financijskog plana proračunskog i izvanproračunskog korisnika, prema članku 30. Pravilnika, sadrži:

a) ***Sažetak Računa prihoda i rashoda i Računa financiranja*** (podaci se iskazuju za izvještajno razdoblje, uključujući i izvještajno razdoblje prethodne godine te sadrže prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka)

b) ***Račun prihoda i rashoda*** (sadrže prikaz prihoda i rashoda i iskazuju se prema proračunskim klasifikacijama kroz izvještaj o prihodima i rashodima prema ekonomskoj klasifikaciji i prema izvorima financiranja te izvještaj o rashodima prema funkcijskoj klasifikaciji)

c) ***Račun financiranja*** (sadrži prikaz primitaka i izdataka a iskazuje se prema proračunskim klasifikacijama putem izvješća računa financiranja prema ekonomskoj klasifikaciji te prema izvorima financiranja)

Prema članku 31. Pravilnika, Opći dio polugodišnjeg izvještaja o izvršenju financijskog plana sadrži rebalans ako je od donošenja financijskog plana bilo izmjena i dopuna financijskog plana, odnosno rebalans i tekući plan ako je od izmjena i dopuna financijskog plana bilo naknadno izvršenih preraspodjela.

1. **POSEBNI DIO POLUGODIŠNJEG IZVJEŠTAJA**

Prema članku 40. Pravilnika posebni dio polugodišnjeg izvještaja o izvršenju financijskog plana iskazuje se prema programskoj klasifikaciji.

* Programska klasifikacija sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekta.

1. **OBRAZLOŽENJE**

Sukladno članku 30. Pravilnika sastoji se od obrazloženja općeg dijela izvještaja o izvršenju financijskog plana proračunskog korisnika.

Obrazloženje općeg dijela izvještaja o izvršenju financijskog plana sadrži:

* obrazloženje ostvarenja prihoda i rashoda, primitaka i izdataka u izvještajnom razdoblju (dopunjuje podatke iz Računa prihoda i rashoda i Računa financiranja)
* obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.

1. **POSEBNI IZVJEŠTAJI**

Sukladno članku 46. Pravilnika Posebni izvještaji u polugodišnjem izvještaju o izvršenju financijskog plana proračunskog korisnika su:

* izvještaj o zaduživanju na domaćem i stranom tržištu novca i kapitala i izvještaj o danim jamstvima i plaćanjima po protestiranim jamstvima.

Posebni izvještaji mogu se dati na opisni, brojčani, grafički ili kombinirani način.

Proračunski korisnik CZK, u promatranom razdoblju, **nije se zaduživao** na domaćem i stranom tržištu novca i kapitala te **nije davao jamstva**.

**Obrazloženje ostvarenja prihoda i primitaka, rashoda i izdataka dopunjuje podatke iz računa prihoda i rashoda i Računa financiranja, a obrazloženje se može dati na opisni, grafički ili kombinirani način:**

**6 PRIHODI POSLOVANJA**

Prihodi poslovanja prema ekonomskoj klasifikaciji sastoje se od pomoći iz inozemstva i od subjekata unutar općeg proračuna, prihoda od imovine, prihoda od upravnih i administrativnih pristojbi, pristojbi po posebnim propisima i naknada, prihoda od prodaje proizvoda i robe te pruženih usluga, prihodi od donacija te povrati po protestiranim jamstvima i prihoda iz nadležnog proračuna i od HZZO-a temeljem ugovornih obveza

* Prihodi poslovanja u promatranom razdoblju tekuće godine iznose 199.953,84 eura, dok su ostvareni prihodi poslovanja u istom izvještajnom razdoblju prethodne godine iznosili 43.809,52 eura.

**63 Pomoći iz inozemstva i od subjekata unutar općeg proračuna**

* u prvih šest mjeseci tekućeg razdoblja pomoći od subjekata unutar općeg proračuna iznosili su 88.148,69 eura, dok su isti u promatranom razdoblju prethodne godine bili manji te su iznosili 6.800,00 eura.
  + ***Tekuće pomoći proračunu i izvanproračunskim korisnicima iz drugih proračuna*** u prvih šest mjeseci 2025.g. iznosili su 4.500,00 eura, dok su za isto razdoblje prethodne 2024.g. iznosili 6.800,00 eura.

Pomoći se odnose na: - Tekuće pomoći za Trag u beskraju - sjećanje na Olivera Dragojevića u iznosu od 4.000,00 eura, - Tekuće pomoći za financiranje programa Dani Vele špile u iznosu od 500,00 eura

* + ***Kapitalne pomoći proračunu i izvanproračunskim korisnicima iz drugih proračuna*** u tekućem razdoblju ove godine iznosili su 83.648,69 eura, dok istih u promatranom razdoblju prethodne godine nije bilo. Pomoći su dobivene od Ministarstva kulture i medija, i odnose se na VI. fazu adaptacije zgrade CZK za potrebe Zavičajnog muzeja s muzejskom zbirkom.

**64 Prihodi od imovine**

* prihodi od financijske imovine – kamate na oročena sredstva i depoziti po viđenju iznosili su 1,49 eura, dok su u promatranom razdoblju prošle godine isti iznosili 1,83 eura.

**65 Prihodi od upravnih i administrativnih pristojbi, pristojbi po posebnim propisima i naknada**

U promatranom razdoblju 2025.g. iznosili su 8.369,00 eura, što je povećanje od 10,30 % u odnosu na isto promatrano razdoblje prethodne godine gdje su iznosili 7.587,00 eura.

**66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima**

Proračunski korisnik CZK, u promatranom razdoblju nije ostvario prihode od prodaje proizvoda i robe te pruženih usluga, prihode od donacija te povrata po protestiranim jamstvima.

**67 Prihodi iz nadležnog proračuna i od HZZO-a na temelju ugovornih obveza**

Prihodi iz nadležnog proračuna (Općine Vela Luka) iznosili su 103.434,66 eura, dok su u istom razdoblju prošle godine isti iznosili 29.420,69 eura.

Navedena sredstva su utrošena na financiranje: - financiranje redovnih rashoda poslovanja (16.149,15 eura) - Manifestaciju "Trag u beskraju" (1.088,00 eura) - za uređenje zgrade za "Memorijalnu zbirku Olivera Dragojevića" (75.075,50 eura) - kulturna događanja - koncerti (11.122,01 eura)

**3 RASHODI POSLOVANJA**

Rashodi poslovanja sastoje se od rashoda za zaposlene, materijalnih rashoda i financijskih rashoda.

U prvih šest mjeseci 2025.g. iznosili su 37.620,50 eura, dok su isti u promatranom razdoblju prethodne godine iznosili 38.094,98 eura.

**31 Rashodi za zaposlene**

U CZK rashodi za zaposlene u prvih šest mjeseci tekuće godine iznosili su 16.554,53 eura, dok su isti u promatranom razdoblju prethodne godine iznosili 25.494,55 eura.

* 13.102,59 eura iznose bruto plaće (u istom razdoblju prošle godine isplaćeno je 19.335,38 eura)
* 2.161,94 eura iznose doprinosi za obvezno zdravstveno osiguranje (u istom razdoblju prošle godine iznosili su 3.184,17 eura)
* Ostali rashodi za zaposlene (božićnice, prigodne nagrade, dnevnice, jubilarne nagrade…) za prvih šest mjeseci 2025.g. iznose 1.290,00 euri (u istom razdoblju prošle godine iznosili su 2.975,00 eura)

Temeljem članka 9. st. 2 Zakona o plaćama u lokalnoj i područnoj (regionalnoj) samoupravi (NN br. 28/10, 10/23) i članka 39. Statuta Općine Vela Luka (Sl. glasnik Općine Vela Luka br. 11/21) Općinska načelnica je donijela Odluku o osnovici za obračun plaće zaposlenicima ustanova u vlasništvu Općine Vela Luka. Osnovica je povećana na 975,60 eura (počevši od isplate plaće za veljaču) (Sl. glasnik Općine Vela Luka br. 5/25. od 05.03.25.), također se osnovica već jednom mijenjala na 947,18 eura počevši s isplatom plaće za srpanj 2024.g. (Sl. glasnik općine vela Luka br. 9/24).

Provođenjem nove sistematizacije radnih mjesta utvrđeni su i novi, veći koeficijenti složenosti radnih mjesta radnika zaposlenih u Centru za kulturu Vela Luka (Službeni glasnik Općine Vela Luka 15/24 od 19.08.2024.)

Na temelju članka 39. Statuta Općine Vela Luka (Sl. glasnik Općine Vela Luka broj 11/21) a u skladu sa člankom 7., r.br.34. Pravilnika o porezu na dohodak (NN br. 10/17, 128/17, 106/18, 1/19, 80/19, 1/20, 74/20, 1/21, 102/22, 112/22, 156/22, 1/23, 3/23 – ispr. 56/23 i 143/23) Općinska načelnica je dana 05.07.24. donijela Odluku o isplati novčane paušalne naknade za podmirivanje troškova prehrane zaposlenicima ustanova u vlasništvu Općine Vela Luka te se novčana naknada za podmirenje troškova prehrane sa prijašnjih 66,36 eura mjesečno povećala na neoporezivi iznos od 100,00 eura mjesečno.

Jedna zaposlenica Centra za Kulturu Vela Luka je na dugotrajnom bolovanju i iz toga proizlazi razlika u rashodima za zaposlene u odnosu na isto promatrano razdoblje prethodne godine (Također je prošle godine bila isplaćena pomoć u slučaju smrti člana obitelji u neto iznosu od 441,44 eura).

**32 Materijalni rashodi**

U promatranom razdoblju 2025.g. iznosili su 20.962,93 eura, što je povećanje od 71,40 % u odnosu na prvih šest mjeseci prethodne godine, gdje su iznosili 12.229,50 eura.

* **3223 Energija**

U prvih šest mjeseci 2025.g. rashodi za energiju iznosili su 398,13 eura, dok su isti u promatranom razdoblju prethodne godine iznosili 336,18 eura, što je povećanje od 18,40 %. Razlog povećanja proizlazi iz povećanje potrošnje el. energije uslijed radova na objektu.

* **3212 Naknade za prijevoz, za rad na terenu i odvojeni život**

U promatranom razdoblju 2025.g. naknade za prijevoz su iznosile 132,00 eura, dok su u istom promatranom razdoblju prošle godine iznosile 886,00 eura. Razlog takvog smanjenja proizlazi iz dugotrajnog bolovanja zaposlenice centra koja je tu naknadu i primala.

* **3221 Uredski materijal i ostali materijalni rashodi**

Do 30.06.2025.g. došlo je do povećanja rashoda za uredski materijal i ostale mat. rashode u odnosu na isto razdoblje prethodne godine gdje su ista iznosila 31,44 eura, dok sada iznose 889,62 eura. Razlog tome je povećanje troškova uslijed rasta cijena uredskog materijala, također zbog povećanja obujma poslovanja. Sredstva su utrošena na materijal i sredstva za čišćenje i održavanje (234,66 eura), na ostali materijal za potrebe redovnog poslovanja (593,75 eura), materijal za higijenske potrebe i njegu (38,31 eura) te na uredski materijal (22,90 eura)

* **3233 Usluge promidžbe i informiranja**

U promatranom razdoblju 2025.g., a s ciljem osiguranja bolje promidžbe i informiranosti građana i ulaganjem u komunikacijske kanale u prvih šest mjeseci na usluge promidžbe i informiranja utrošeno je 13.315,95 eura, dok je u istom razdoblju prošle godine utrošeno 9.528,13 eura, što je povećanje od 39,80 %.

* **3234 Komunalne usluge**

U prvih šest mjeseci promatranog razdoblja utrošeno je 364,11 eura, što je za 25,70% više nego u odnosu na prvih šest mjeseci prethodne godine, gdje je utrošeno 289,74 eura.

* **3239 Ostale usluge**

Do 30.06.2025.g. došlo je do povećanja rashoda za uredski materijal i ostale mat. rashode u odnosu na isto razdoblje prethodne godine gdje su ista iznosila 530,63 eura, dok sada iznose 4.480,00 eura. Razlog proizlazi iz većeg opsega poslovanja.

* **3293 Reprezentacija**

U promatranom razdoblju 2025.g. na reprezentaciju je utrošeno 54,45 eura, dok u istom razdoblju prošle godine nije bilo utrošenih sredstava na istu. Razlog tome proizlazi iz povećanog broja aktivnosti u promatranom razdoblju ove godine u odnosu na isto prethodne godine.

**34 Financijski rashodi**

Financijski rashodi odnose se na bankarske usluge i usluge platnog prometa te su u prvih šest mjeseci 2025.g iznosili 103,04 eura dok su isti u prvih šest mjeseci prethodne godine iznosili 370,93 eura.

**Obrazloženje** ostvarenog prijenosa sredstava iz prethodne godine i prijenosa sredstava u sljedeću godinu, odnosno za proračunske korisnike obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.

* Proračunski korisnik CZK ostvario je **višak prihoda tekuće godine** u iznosu od 60.714,37 eura, kada se istome pridoda preneseni višak iz prethodne godine u iznosu od 8.865,67 eura, dobije se višak prihoda i primitaka raspoloživ u sljedećem razdoblju u iznosu od 69.580,04 eura.